# Kim Hee-chul

| Kim Heechul |
| --- |
| 김희철 |
|  Kim Heechul marraskuussa vuonna 2022 |
| Henkilötiedot |
| **Syntynyt** | 10. heinäkuuta 1983 Ucheon-myeon, Hoengseong-gun, Etelä-Korea |
| Ammatti | muusikko, laulaja, tanssija, näyttelijä |
| Muusikko |
| Laulukielet | korea |
| Aktiivisena | 2005– |
| Tyylilajit | K-pop, R&B, Trot |
| Soittimet | rummut, piano |
| Yhtyeet | Super Junior, SM Town, Super Junior-T, M&D |
| Levy-yhtiöt | SM Entertainment |
|  Nimikirjoitus |
| Aiheesta muualla |
| Löydä lisää muusikoitaMusiikin teemasivulta |
| [ Muokkaa Wikidatassa ] [ ohje ]  |
| Infobox OK |

**Kim Hee-chul** (s. 10. heinäkuuta 1983) on eteläkorealainen muusikko ja Super Junior -nimisen yhtyeen jäsen. Lisäksi hän on näytellyt useassa eteläkorealaisessa sarjassa. Hän on Kim Heechul & Kim Jungmo (M&D tai Midnight & Dawn/Miari & Dangye-dong) -nimisen pop rock -duon entinen jäsen.

## Nuoruus ja uran alku 1983–2005

Kim Heechul syntyi Wonjussa, Gangwonissa 10. heinäkuuta 1983. Kimin perhe koostuu vanhemmista ja isosiskosta Kim Hee-jinistä. Vuonna 2004 Kim valmistui Sangji Youngsoe Collegesta alemmalla korkeakoulututkinnolla englanninkielisen turismin kääntäjänä. Myöhemmin 2009 hän valmistui Sangji Universitystä informatiikan tutkinnolla.

Vuonna Kim näki PSY:n laulavan kappaleen "Champion" TV:ssä, ja alkoi siitä inspiroituneena etsiä koe-esiintymisiä netistä. Hän huomasi, että SM Entertainment järjesti avoimia koe-esiintymisiä, joten hän muutti Souliin ystäviensä kanssa lokakuussa. Kim eksyi tuntemattomassa kaupungissa ja myöhästyi koe-esiintymisestä, mutta hänet otettiin silti mukaan ulkonäkönsä vuoksi. Hän lauloi Korean kansallislaulun ja läpäisi, joten hänestä tuli virallisesti harjoittelija SM Entertainmentin alla. Harjoiteltavia alueita olivat laulu, tanssi ja näytteleminen. Myös juontamista ja mallin töitä harjoiteltiin.

Kim laitettiin ensin Four Seasons -nimiseen yhtyeeseen, mutta se purettiin kun kaksi jäsenistä liittyi TVXQ-yhtyeeseen vuoden 2003 alussa. Sen jälkeen hän oli valmistautumassa Trax-nimisen yhtyeen päälaulajana, mutta hänellä oli vaikeuksia tulla toimeen SM Entertainmentista vastuussa olevan henkilön kanssa. Lopulta Kim luovutti Traxin suhteen ja lähti takaisin kotikaupunkiinsa joksikin aikaa. TVXQ:n ja Traxin jäsenten kannustamana Kim palasi takaisin ja 2005 hänet laitettiin Super Junior 05 -nimiseen yhtyeeseen. Tällöin Kim oli tunnettu erikoisesta ja hauskasta luonteestaan sekä vähemmän tavallisesta tyylistään.

### Debyytti Super Juniorin ja Super Junior-T:n kanssa sekä sooloura 2005–2010

2. marraskuuta 2005 Kim teki debyyttinsä Super Junior -yhtyeessä 11 muun jäsenen kanssa SBS' Popular Songsissa esittäen ensimmäisen singlensä "Twins". Albumi julkaistiin 5. joulukuuta ja se pääsi kolmanneksi kuukausittaiseen MIAK K-pop -albumi listaan.

Maaliskuussa 2006 SM ent. aikoi hakea uusia jäseniä seuraavan sukupolven Super Junioriin, mutta päätti jättää päätteen 05 ja jatkaa sen hetkisillä jäsenillä. Kyuhyun tuli kolmanneksitoista jäseneksi. Uudistetun yhtyeen ensimmäinen CD-single "U" julkaistiin 7. kesäkuuta 2006. Tämä oli menestynein single kunnes 2009 maaliskuussa he julkaisivat "Sorry, sorry" -nimisen singlen. Kimin uraa hankaloitti, kun kerran esittäessään "U"-kappaletta hänen äänensä petti.

Super Juniorin lisäksi Kim on näytellyt useammassakin TV-sarjassa. Ensimmäinen päärooli oli 2005 *Rainbow Romance* -nimisessä sarjassa. Sen jälkeen *Bad Family* ja *Golden Bride*. Esiintyminen TV:ssä auttoi Kimin suosion kasvussa. 2007 hän oli ensimmäistä kertaa elokuvaroolissa. *Attack on The Pin-UP Boys* -elokuva ei kuitenkaan menestynyt ja SM pictures kärsi tappioista, kunnes yhtäkkiä sen molemmat DVD-versiot olivat loppuunmyyty kaikkialla. Kim on tämän jälkeen ääninäytellyt Kanginin ja Shindongin kanssa *Alvin ja pikkuoravat* -elokuvassa hahmona Simon. Vuodesta 2007 eteenpäin Kim alkoi juontaa ohjelmissa ja esiintyi radiossa.

Helmikuun 23. 2007 Kim teki debyyttinsä Super Juniorin alaryhmässä Super Junior-T:ssä esittäen trot-singlen "Rokkugo". Singlestä tuli kuudenneksitoista myydyin levytys ja myydyin single vuonna 2007. Se oli Kimille samalla paluu onnettomuudesta johtuneen tauon jälkeen. Elokuussa 2008 Kim voitti "Best Pretty Boy" (suora suomennos: paras nätti poika) -palkinnon ensimmäisessä Mnet 20's Choice Awards:issa.

## Lähteet